Nr. C 101/28 De Europæiske  Fællesskabers  Tidende 23.11.  73 
HØRING  AF  DET  ØKONOMISKE  OG  SOCIALE  UDVALG 
angående  forslag  til rådsdirektiv  om tilnærmelse  af medlemsstaternes  lovgivning 
om aerosoler 
A. ANMODNING  OM  UDTALELSE 
Rådet  har  på sin 238.  samling  den  9. og 10. april  1973  besluttet  i overensstemmelse 
med bestemmelserne  i artikel  100,  stk.  2 i traktaten  om  oprettelse  af Det  europæiske 
økonomiske  Fællesskab  at høre  Det  økonomiske  og sociale  Udvalg  angående  oven-
nævnte  forslag  til direktiv. 
Anmodningen  om  udtalelse  er«af  formanden  for Rådet  rettet  til formanden  for Det 
økonomiske  og sociale  Udvalg  den 11. april  1973. 
B. TEKST,  HVOROM  DER  ER  FORETAGET  HØRING 
Den tekst,  hvorom  der  er foretaget  høring,  er endnu  ikke  blevet  offentliggjort  i De 
Europæiske  Fcellesskabers  Tidende. 
C. DET  ØKONOMISKE  OG  SOCIALE  UDVALGS  UDTALELSE 
Udvalget  har  på sin 73. plenarsamling,  der afholdtes  den  26. og 27. september  1973  i 
Bruxelles,  vedtaget  sin udtalelse  om den  ovenfor  nævnte  tekst  med  enstemmighed  af de 
tilstedeværende  eller  repræsenterede  medlemmer. 
Udtalelsen  lyder  som  følger: 
DET  ØKONOMISKE  OG  SOCIALE  UDVALG  HAR 
under  henvisning  til anmodningen  fra formanden  for 
Rådet  ved  De europæiske  Fællesskaber  af 11.  april 
1973  om en udtalelse  om »Forslag  til Rådets  direktiv 
om tilnærmelse  af medlemsstaternes  lovbestemmelser 
om aerosoler«, 
under  henvisning  til artikel  100  i Traktaten  om opret-
telse  af EØF, 
under  henvisning  til den  beslutning,  der  blev  truffet 
at dets  formand  den  17.  april  1973  om  at pålægge 
Afdelingen  for industri,  handel,  håndværk  og tjene-
steydelser  at udarbejde  en udtalelse  og en beretning 
herom, 
under  henvisning  til den  almindelige  plan  af 28. maj 
1969  »om  fjernelse  af sådanne  tekniske  hindringer  for 
samhandelen  med  industriprodukter,  der  skyldes 
forskelle  i medlemsstaternes  administrativt  og ved lov 
fastsatte  bestemmelser«, 
under  henvisning  til den  udtalelse,  der blev  afgivet  af 
Afdelingen  for industri,  handel,  håndværk  og tjene-
steydelser  ved mødet  den  5. september  1973, under  henvisning  til den  beretning,  der  er afgivet  af 
hr. Lecuyer, 
under  henvisning  til forhandlingerne  ved  dets  113. 
plenarsamling  den  26. og 27. september  1973,  mødet 
den 27. september  1973, 
VEDTAGET  FØLGENDE  UDTALELSE: 
Det økonomiske  og sociale  Udvalg  godkender  direktiv-
forslaget  under  forbehold  af følgende  betragtninger: 
I. Almindelige  Bemærkninger 
Harmoniseringsløsttingen 
Den harmoniseringsløsning,  der  ligger  til grund  for 
dette  direktivforslag,  er den  frivillige. 
Udvalget  minder  om,  at det altid  har erklæret  sig for 
tilhænger  af den  totale  harmonisering;  den  frivillige 
harmoniseringsløsning  kan  kun  anvendes  som  et mid-
23.11.  73 De Europæiske  Fællesskabers  Tidende Nr. C 101/29 
del til at lette  industriens  tilpasning  i et tidsrum,  der 
er så kort  som  muligt. 
Derfor  ønsker  Udvalget,  at direktivet  i mangel  af et 
forslag  til total  harmonisering  skal  præcisere,  hvornår 
de nationale  bestemmelser  skal  tilpasses  fællesskabs-
lovgivningen. 
II. Særlige  bemærkninger 
Artikel  3 
Udvalget  beklager  det  store  antal  symboler  på gen-
stande  eller  produkter,  der opfylder  de krav,  som  de 
forskellige  direktiver  fastsætter.  Angivelsen  »spejl-
vendt  epsilon«  kunne  forårsage  forveksling  med  de 
grafiske  tegn  for  varemærker,  der  for  tiden  er på 
markedet. 
Udvalget  anmoder  om,  at der  opstilles  en oversigt 
over de forskellige  anvendte  symboler,  og ønsker  at 
der fastsættes  et enhedssymbol  for alle  produkter,  der 
opfylder  EØF-forskrifterne. 
Artikel  6 
Denne  artikel  nedsætter  et udvalg  for  tilpasning  af 
direktivet  til den  tekniske  udvikling.  Udvalget  ønsker, 
at der nedsættes  et rådgivende  udvalg  med  repræsen-
tanter  for  de forskellige  berørte  økonomiske  og 
sociale  kredse  og navnlig  repræsentanter  for  produ-
center  og forbrugere. 
Artikel  8 
Udvalget  gør opmærksom  på de vanskeligheder,  som 
fabrikanterne  kan  have  med  at anbringe  alle  de fast-
satte  angivelser  på en tydelig  måde  på visse  typer 
forholdsvis  små  aerosoler,  og navnlig  glasaerosoler. 
Det er ganske  vist  fastsat,  at i tilfælde  af luksusudfø-
relse  og i tilfælde  af små  dimensioner  kan  angivel-
serne  forekomme  på emballagen.  Men  man  må først 
have  en nøjagtig  definition  på emballagen.  I visse 
medlemsstater  har dette  ord givet  anledning  til forvir-
ring. 
Hvad  angår  begrebet  »luksusudførelse«,  bør  dette 
udtryk  fjernes  fra forslagets  tekst,  da det  kunne  få skattemæssige  konsekvenser  i visse  lande,  hvor  der 
eksisterer  afgifter  på luksusprodukter. 
Når man  tager  i betragtning,  at visse  kostbare  udfø-
relser  som  beholdere  i glas  eller  slebet  krystal  (eller 
endog  deres  emballage)  ville  blive  forringet  i værdi 
ved påsætteisen  af en synlig  etiket,  er det nødvendigt 
at undersøge  dette  problem  nærmere. 
Udvalget  foreslår,  at der til første  stk. i artikel  8 tilfø-
jes en tekst  med  følgende  indhold: 
»I visse  undtagelsestilfælde,  og især  når det drejer 
sig om parfumeriprodukter  (hvor  udførelsen  spil-
ler en vigtig  kunstnerisk  rolle),  eller  i tilfælde  af 
små dimensioner,  kan  det tillades,  at de obligato-
riske  oplysninger  gives  forbrugeren  på en klar 
måde  ved  hjælp  af en brugsanvisning  eller  en 
trykt  meddelelse,  der  udleveres  sammen  med 
varen  ved  salget,  dog  således  at forstå,  at de 
væsentlige  angivelser  skal  anføres  på en uudslette-
lig måde  på selve  beholderen;  dette  gælder  især 
symbolet  »spejlvendt  epsilon«. 
Udvalget  anmoder  under  henvisning  til punkt  2.3.  a) i 
bilaget  om,  at det suppleres  med  »når  den  ikke  er be-
regnet  dertil«.  Det  gør  opmærksom  på, at nogle  pro-
dukter,  der svarer  til definitionen  af aerosoler  er be-
stemt  til at bekæmpe  ild (ildslukkere)  eller  til at give 
næring  til ilden  (produkter,  der  anvendes  ved  grill-
stegning).  Desuden  ville  denne  angivelse  stille  aeroso-
ler med  sikkerhedsdrivluft,  der er neutral  over  for ild, 
dårligere. 
Artikel  8, stk. 1, litra  e) 
Udvalget  foreslår,  at denne  litra  erstattes  af følgende 
tekst: 
»det faktiske  mindste  nettoindhold  under  forhold, 
der er normale  for aerosolets  anvendelse,  og som 
er defineret  i brugsanvisningen«. 
Artikel  8, stk. 2 ' 
Udvalget  mener,  at dette  stykke  bør affattes  således: 
»Medlemsstaterne  skal  gøre  afsætning  afhængig 
af, at etikettens  tekst  er affattet  på det  pågæl-
dende  lands  sprog,  eller  forsynet  med  symboler, 
der er defineret  på fællesskabsplan«. 
Udfærdiget  i Bruxelles,  den 27. september  1973. 
Formanden  for  • 
Det økonomiske  og  sociale  Udvalg 
Alfons  LAPPAS